Doi frați din Fălticeni se aflau în autoturismul implicat în accidentul violent de vineri noapte de la ieșirea din municipiu spre Preutești, în zona Șoldănești. Din păcate, impactul violent al autoturismului cu un gard de beton și apoi cu un stâlp i-a fost fatal lui Ionuț Beșleagă, care era pasager în autoturismul Opel condus de fratele său, rezultă din cercetările polițiștilor.
Din anchetă rezultă că Alexandru Beșleagă, în timp ce conducea Opelul pe strada Tudor Vladimirescu din Fălticeni, direcția spre Preutești, într-o curbă la dreapta, a pierdut controlul asupra mașinii, care a intrat în coliziune cu un gard din beton de pe partea stângă a sensului de mers, așadar de de contrasens.
Din acest impact, autoturismul Opel fost proiectat și într-un stâlp de electricitate pe care l-a distrus.
Pompierii miliari care au intervenit la fața locului au găsit la fața locului doi bărbați. Unul era în stare de inconștientă în timp ce al doilea era pe picioarele sale.
Din păcate, pentru Ionuț Beșleagă nu s-a mai putut face nimic. Cel mai probabil, acesta s-a lovit puternic la cap la primul impact.
Fratele de la volan a fost testat cu aparatul etilotest și nu era băut. Fratele supraviețuitor a refuzat transportul la spital, neavând leziuni.
Accidentul s-a produs din cauza vitezei mari și neadaptate în curbă, au stabilit polițiștii în cadrul anchetei preliminare.
De precizat că cei doi nu purtau centuri de siguranță.
Conform procedurilor, s-a deschis un dosar penal de ucidere din culpă, în cadrul căruia vor fi continuate cercetările.